Համակարգչային այս դարում երբ գրեթե կորցնում ենք տառը, վաղը կկորցնենք մեզ: Իսկ եթե յուրաքանչյուր երեխա կարողանա զգալ տառի շարժումը, այսինքն տառը որպես շարժում գծի, ապա այն կնստի նրա մեջ, նրա սրտի, մտքի և մտածելակերպի մեջ: Ու այդպես՝ ձևավորվում է իր արմատներին հավատարիմ մարդ, որը բաց է նաև այլ մշակույթների համար ու ամուր է և՛ մտքով, և՛ հոգով, և՛ մարմնով:Կարևոր է նաև մարտի ստրատեգիան՝ ռազմավարությունը. հակառակորդին բերում ես այն վիճակին, երբ ինքն է հրաժարվում իր ագրեսիվ գաղափարներից: Դրա համար մարտիկը պետք է լինի բավականին ամուր, ի սկզբանե մարմինն ու հոգին պետք է հավասարաչափ զարգացած լինեն, ու տեխնիկան պետք է լինի հենց այդ խաղաղասիրության կրողը: Հայ մարտիկն ինքը խաղաղասեր է, հայ մարտիկը երբեք նախահարձակ չի եղել, բայց միշտ արժանի հակահարված է տվել: Հայկական մարտարվեստն հենց այդպիսին է. երբեք նախահարձակ չլինող, բայց ոտնձգությանը արժանի և ուժգին հակահարված տվող: Յուրաքանչյուր մասնագետ կարող է իր մասնագիտության դիրքերից ներկայացնել հայկական մարտարվեստը. սա մի մեծ և ամբողջական համակարգ է, որը բոլորը կարող են իրենց ուղղության մեջ օգտագործել: